text: Regnen forhindrede naturbrande  
  17 oktober 2011 kl. 10.48
  Den regnfulde sommer resulterede på landsplan i historisk få naturbrande, viser tal fra Beredskabsstyrelsen.
  Nye tal fra Beredskabsstyrelen viser nemlig, at der i sommerens løb har været mærkbart færre naturbrande end i årene før, og ifølge Beredskabsstyrelsen skyldes det vandmasserne fra oven.
  - Vi har ikke før registreret så få udrykninger til naturbrande i løbet af en sommer, som det er tilfældet i år, siger specialkonsulent i Beredskabsstyrelsen Steen Hjere Nonnemann.
   
  
  Meget færre brande 
  De kommunale redningsberedskaber rykkede i sommermånederne juni, juli og august ud til 455 naturbrande landet over.
  I perioden 2005-2010 var det tal i gennemsnit 811 naturbrande i sommermånederne.
  
  Næstvådeste i over 100 år 
  Ifølge Danmarks Meteorologiske Institut (DMI) var årets sommer den næstvådeste, siden instituttet begyndte at indsamle nedbørsmålinger i 1874.
  